La CUP acorda amb el Govern aturar l'impuls al Museu del Circ i retirar-ne la partida del pressupost | Candidatura d'Unitat Popular\nHabitatge, Igualtat de gènere, Zona Oest i Educació, juntament amb el replantejament del nou contracte de neteja i una auditoria a Ecoserveis són els acords per l'abstenció de la CUP al pressupost\nLa CUP de Figueres s'absté a la votació del pressupost després d'una llarga negociació amb el Govern. La formació independentista acorda amb el govern de Marta Felip aturar, com a mínim per aquest any, l'impuls del Museu del Circ i retirar-ne la partida econòmica que hi havia al pressupost per aquest 2017. La CUP ja havia manifestat en diverses ocasions la seva postura contrària a la inversió municipal del Museu del Circ, en no la considera una prioritat en el context d'una ciutat que és el tercer municipi amb més risc d'exclusió social de les comarques gironines. Davant la urgència reteixir la cohesió social de la societat figuerenca, i coneixedors del debat ciutadà que en els últims mesos s'ha obert entorn de la idoneïtat d'aquesta inversió, la retirada d'aquesta partida esdevé, per a la formació, molt necessària.\nAl mateix acord s'hi descriuen diferents partides pressupostàries destinades a Habitatge, Igualtat de gènere, Zona Oest i Educació. Són partides per accions concretes i també per la contractació de professionals que treballin en les àrees esmentades. Un altre compromís de calat que ha assumit el Govern és el replantejament del nou contracte del servei de neteja i escombraries i, per tant la, no incorporació de cap partida en relació als serveis urbans fins al 2018.\nLa nova proposta de gestió ha de donar per acabat el de l'empresa mixta Ecoserveis, que és qui ha gestionat el servei els darrers anys, per qui la CUP també ha aconseguit el compromís del Govern de fer-hi una auditoria. Segons la formació, l'empresa concessionària dels serveis urbans ha provocat durant anys un impacte important en la tresoreria municipal. Davant d'aquesta realitat, la CUP entén que la concessió dels serveis públics i la seva gestió de manera parcial o total per part d'empreses privades n'empitjora el servei, augmentat el cost, en dificulta el control democràtic i, com s'ha demostrat a diverses ciutats d'arreu del país, sovint comporten irregularitats. En aquest sentit, la CUP treballarà intensament per aconseguir el suport necessari per a municipalitzar els serveis d'escombraries.\nPer la CUP el trencament del govern constituït després de les eleccions municipals del maig del 2015 ha comportat una fragmentació política que dificulta la consolidació d'una majoria que impulsi un projecte de ciutat. Per aquesta raó, la formació independentista considera necessari que el debat se centri en tots aquells aspectes que fan referència als serveis a les persones i en definitiva, al benestar dels veïns i veïnes de Figueres.\nAixí mateix asseguren que la situació demana generositat i és en aquest sentit que han afrontat el debat del pressupost municipal. La CUP considera que ningú pot exigir un canvi de posicionament en temes clau que determinen el model de ciutat com ho és el Museu del Circ. És en aquest sentit que s'ha forjat l'acord amb el Govern, un acord per no obrir noves carpetes de grans inversions que poden marcar el futur de Figueres.\nLa CUP ja havia manifestat en diverses ocasions la seva postura contrària a la inversió municipal del Museu del Circ


Detingut per atracar a punta de ganivet una perruqueria de Palafrugell - El Gerió Digital\nDetingut per atracar a punta de ganivet una perruqueria de Palafrugell\nEl lladre es va endur la caixa enregistradora\nDimecres, 5 de setembre de 2018 14:45h\nLa perruqueria on va tenir lloc l'atracament\nLa Policia Local de Palafrugell ha detingut un home que va atracar a punta de ganivet una perruqueria situada al carrer Sant Sebastià de la població. Els fets van han tingut lloc aquest dimarts quan, cap a les 10 del matí, el lladre ha entrat a l'establiment i ha amenaçat les persones que hi havia a dins l'establiment amb l'arma blanca de grans dimensions. L'assaltant s'ha endut la caixa enregistradora amb els diners i ha fugit en direcció a la plaça Nova. Després de rebre l'alerta i amb la descripció de l'autor, els agents han localitzat els sospitós vint minuts després de perpetrar el robatori i l'han detingut. Li atribueixen un delicte de robatori amb violència i intimidació.\nEl suposat lladre és un veí de Palafrugell, de 29 anys i nacionalitat espanyola. Els fets van succeir cap a les 10 del matí de dimarts quan el presumpte atracador va entrar en un perruqueria del carrer Sant Sebastià amb un ganivet de grans dimensions. Després d'amenaçar a les persones que hi havia al seu interior, es va endur la caixa amb els diners i va fugir.\nLa descripció de l'autor proporcionada als agents per part dels propietaris de la perruqueria va servir per localitzar-lo uns vint minuts més tard. El sospitós duia a sobre diners sense poder explicar-ne la procedència.\nA més, els agents també van trobar el ganivet utilitzat en el robatori i que el delinqüent havia llançat al costat d'uns contenidors d'escombraries durant la fugida.


Per la construcció d’una societat i un esport que camini amb uns valors allunyats de qualsevol tipus de violència\nEl diumenge 25 de novembre és el dia internacional de la violència vers les dones. Des de el Grup Claror donem suport a la campanya del món de l’esport en català per a l’eliminació de la violència masclista.\nVolem denunciar i lluitar contra la violència, les violacions, les agressions sexuals, l’assetjament, el tràfic i l’explotació de dones perquè ens cal educar, saber i reconèixer la necessitat que totes tenim dret de viure en llibertat, sense riscos per a la nostra integritat física i per als nostres cossos.\nDes de Claror ens comprometem a avançar en la construcció d’una societat i un esport que camini amb uns valors allunyats de qualsevol tipus de violència, des de el respecte, el treball en equip, la lluita, l’esforç i la superació.\nUn compromís basat en una visió integral d’abordatge de les violències sexuals, també en l’esport, i amb la voluntat d’explicar què són. Perquè no volem més violència contra les dones, perquè tenim dret a ser nenes i dones lliures.


L’Euro P’N’ 2009 De Goteburg a Estocolm. 30 Juny , 1 i 2 Juliol ( 1ª part) | Cicloturisme 100 %, el blog d'Agustí\n← De Gotebourg a Estocolm. L’Euro PN. Del 28 Juny al 4 Juliol 2009\nL’Euro P’N’ 2009 De Goteburg a Estocolm. 30 Juny , 1 i 2 Juliol ( 2ª part) →\nCarreguem les nostres pertinaces al autobús i em empres el viatge qu’al llarg de Bèlgica, Alemanys, Dinamarca ens havia de dur al punt de sortida a Goteburd al cap de 24 h.\nDilluns 29 Juny. Arribada a la que serà la població de sortida Mölnlycke.\nEns allotgem al fantàstic alberg que ocupa una de les mes antigues cases senyorials de la zona. Tot seguit l’alcaldessa ens rep amb un refresc i per suposat el discurs de benvinguda. Aprofitem per estirar les cames doncs desprès del viatge han quedat adormides, i visitem la població. A partir de les 8 del vespre el sopar, ens reben i atenen 4 belles Sueques realment impressionats.\nDuran el sopar es fan les presentacions de tots els components del grup. Aquest queda format per 1 cotxe amb mecànics que viatjaran de cotxe escombra, 1 cotxe de tancament de cursa, 3 motos que ens acompanyaran al llarg del recorregut facilitant la inculcació i 2 cotxes al davant que obriran el grup. Per soposat el grup de cicloturistes “ Randoneurs “ format per 45 participants. Al llarg del sopar s’han fet les presentacions de cada u i s’han comentat les normes que se seguirien a fi de dur a bon terme l’excursió. Cal destacar que alguns dels participants han assistit a totes les 10 Euro pn que s’han dut a terme els darrers anys.\nLa nostra activitat comença poc abans de les 7 del mati. Ens llevem endrecem les pertinences i esmorzem. A les 8 tot es a punt per començar, la foto oficial i comencem. El gran grup comença a rodar per les fantàstiques carreteres sueques, la marxa esdevé tranqui-la questes primeres hores. Al arribar a Alingsäs, al km 55, ens aturem a fer un most i com de costum les autoritats locals ens fan el discurs i es produeix un intercanvi de regals entre les autoritats locals i els organitzadors. Els participants gaudim d’una refrescant beguda i tots sortim amb una samarreta sueca, gorra, i un bidó per l’aigua.\nL’hora d’arribada es la prevista a 2/4 de 8, deixem les bicicletes al alberg on passarem la curta nit nòrdica, anem a sopar dons els horaris del nord son un xic diferents dels de les nostres contrades. El restaurant al davant mateix de l’immens llac. Tot seguit ens instal·lem al alberg de Mariestat, aquest no te res a veure amb el d’ahir dons es tracta d’una antiga construcció molt rudimentària de fusta. La nit esdevé calorosa, a 2/4 de 4, m’he desvetllat i sorpresa, ja es de dia, es per recupera la llarga nit del hivern.\nPots veure les fotos clicant l’enllaç


Medicina Interna (Berga) - COMT\nAtenció de les incidències del pacient hospitalitzat en horari de guàrdia: de 15h a 8h els dies laborables i de 8h a 8h els dissabtes i festius.\nCol·laboració amb el Servei d’Urgències en l’atenció de pacients mèdics de mitjana i alta complexitat i en els ingressos d’aquest àmbit.\nSuport / consultoria d’aspectes mèdics a les especialitats quirúrgiques si ho requereixen, en horari de guàrdia.\nTítol d’especialitat en Medicina Interna / Medicina Familiar i Comunitària via MIR o corresponent homologació.\nContractació Indefinida, amb període de prova de 4 mesos. Carrera professional.\nJornada completa o parcial, segons preferències / disponibilitat.\nPossibilitat de participar en activitats docents i formatives del Servei de Medicina Interna i de la Institució, segons preferències / disponibilitat.


Inici > El Museu de Ciències Naturals impulsa una plataforma de seguiment de ratpenats\nL'objectiu és aconseguir voluntaris actius i engrescats per donar continuïtat a la feina feta pel museu\nExemplar de ratpenat. Foto d'Adrià López-Baucells\nEl Museu de Ciències Naturals  (MCN)de Granollers ha estat precursor en la investigació de les poblacions de quiròpters (ratpenats) i ha promogut nombroses activitats de sensibilització per conservar aquests petits mamífers voladors.\nAra el museu fa un pas més i crea un programa de ciència ciutadana per al seguiment de ratpenats a Catalunya amb quatre protocols diferents: QuiroRius, QuiroHàbitats, QuiroCaixes i QuiroRefugis, amb l’objectiu de monitoritzar les poblacions dels ratpenats dels medis forestal, aquàtic, cavernícola i urbà.\nAixí, el museu anima les persones interessades en la conservació dels ratpenats a fer-se voluntàries del programa i a esdevenir investigadors i investigadores que faran seguiment del cens de quiròpters des de casa. Les dades es recullen a través de la plataforma www.ratpenats.org  , que s’ha dissenyat seguint els models d’èxit anglès i francès. És un seguiment molt fàcil d’implementar, pensat perquè el dugui a terme qualsevol persona sense coneixement previ del tema. A més, el museu granollerí organitza, de manera regular, jornades de capacitació i discussió adreçades a l’equip de voluntaris, per millorar la precisió de les observacions i oferir formació complementària.\nURL d'origen: https://www.granollers.cat/noticies/sala-de-premsa/el-museu-de-ci%C3%A8ncies-naturals-impulsa-una-plataforma-de-seguiment-de


La fase final d’obres de l’antiga seu de l’ONCE comença aquest trimestre\nL’edifici del carrer de Calàbria 66 encara la darrera fase d’obres.\nAugmenten els usuaris de bicicleta a l’Eixample\nL’ús de la bicicleta ha augmentat aquests últims anys. A l’Eixample, actualment s’hi fan 126.000 viatges diaris.\nTrànsit i mobilitat Notícia Sant Antoni\nTancament temporal de la Biblioteca Joan Oliver\nLes millores en la climatització de la Biblioteca Joan Oliver obliguen a tancar l’equipament durant uns dies.\nL'Eixample proposa el nom de Francesc Ainaud de Lasarte per a la Biblioteca de la Sagrada Família\nEl Consell del Districte demanarà al Consorci de Biblioteques de Barcelona que s'afegeixi el nom de Josep Maria Ainaud de Lasarte a la Biblioteca de la Sagrada Família.\nL'Ajuntament ha tret a licitació les obres per rehabilitar l'antiga seu de l'ONCE\nL'Ajuntament ha tret a licitació les obres per rehabilitar l'antiga seu de l'ONCE amb un pressupost de prop de 12 milions d'euros.\nL’associació de puntaires es dóna a conèixer a l’Eixample\nPerspectiva de gènere per a adults i escolars als cinemes Alexandra\nTardor de Tapes a Sant Antoni\nCATEGORIES Manifestacions/Reivindicacions Sant Antoni


JORDI SARDÀ A LA SALA PARÉS | La Bellesa Blog Cultural JORDI SARDÀ A LA SALA PARÉS – La Bellesa Blog Cultural\nJORDI SARDÀ A LA SALA PARÉS\nCap a l’hort.\nFamília al Maresme.\nEstiu a l’Empordà.\nDesprés de contemplar la major part d’aquests quadres no cal dir que Jordi Sardà és un enamorat de la natura. I per extensió també ho és dels pintors naturalistes catalans dels segles XIX i XX doncs li aporten inspiració.\nDe tota manera cal aclarir que el respecte que té pels artistes d’aquelles èpoques no comporta ningun mimetisme doncs sap combinar perfectament la tradició amb la pintura dels nostres dies.\nLlueix una sòlida formació doncs va estudiar al taller del pintor Sainz de la Maza per ingressar després al Cercle de Sant Lluc de Barcelona. També va estudiar a l’escola d’Arts i Oficis de Madrid.\nEl seu paisatgisme és ampli doncs és tant natural com urbà, però també tracta la figura en retrats i els bodegons, representant sempre els objectes amb una gran precisió.\nEl que segurament crida més l’atenció dels seus paisatges naturals (normalment de l’Empordà) és el tractament que fa del color, molt ric, amb imatges que en alguns casos tenen un punt romàntic, fins i tot poètic.\nAra tenim l’oportunitat de veure la seva obra a la Sala Parés, galeria en la que és tot un clàssic doncs fa més de trenta anys que hi exposa des que el 1980 va guanyar el concurs de Pintura Jove que atorga la Sala.\nSardà també celebra i ha celebrat mostres a diverses galeries d’Espanya, i a nivell internacional ha plantat la seva obra a places tant importants com Nova York o Roma.\nL’exposició la podem veure fins a l’1 de maig al número 5 del carrer Petritxol.\nEl pintor barceloní Jordi Sardà Valls sota d’una de les seves obres.


antonio brown & apos; s baby mama Chelsie Kyriss despertada, ja que una estrella de l'NFL intenta desallotjar-la -->\nMama Chelsie Kyriss del nadó d'Antonio Brown, deslligada mentre l'estrella de l'antiga NFL intenta desallotjar-la\nAntonio BrownLa mare del bebè Chelsie Kyriss no permet que la demanda de desnonament de l'estrella de l'antiga NFL la derroqui.\nKyriss va publicar un pressupost a la redacció en xarxes socials: 'La vida no es tracta de ser millor que algú, sinó de ser millor del que abans'.\nDesprés va publicar un selfie de cotxe que semblava feliç amb un emoji de cor. Kyriss sembla que manté una bona actitud malgrat que la seva ex tractés de treure-la de casa seva.\nA principis d'aquesta setmana, Brown es va dirigir al jutjat exigint que un jutge li concedís una sentència per defecte. Va demandar a la seva mare mamà exigint que es tregués de casa seva immediatament. La va acusar de negar-se a marxar de casa seva, tot i servir-la amb un avís de desallotjament fa setmanes.\nEn documents legals, Brown va anomenar a Kyriss la seva 'ex-núvia' que havia viscut a casa seva com a hoste. Va reclamar haver 'exigit reiteradament que el demandat abandonés la propietat subjecta i cedeixi la possessió de la propietat objecte a Demandant, però fins ara, el demandat es nega a fer-ho i els demandats continuen allotjant, ocupant o posseint d'una altra manera la propietat subjecta sense consentiment del demandant. ... '\nEl 18 de desembre va donar una data límit a la seva mare per demanar que se n'anés i es tregués tota la seva propietat de la llar.\nEn els documents judicials recentment arxivats, Brown acusa el seu ex de negar-se a marxar tot i ser advertit. Va dir que se li va comunicar els papers legals, però no va respondre als tribunals. Va sol·licitar una sentència d’impagament contra ella, cosa que li permetria desallotjar-la legalment amb agents de policia.\nBrown està demanant al jutjat per acabar amb el cas i deixar-lo expulsar a la seva mare. Un jutge encara no ha de dictaminar.\nBrown segueix enmig de dues batalles legals separades. Ell lluita contra el seu ex propietari, Vladimir Kirsanov, que acusa l'ex-estrella de la NFL d'haver traspassat un condominis de Miami a 7 milions de dòlars.\nEl propietari afirma que Brown va abandonar la llar amb danys greus. Va acusar l'estrella de la NFL d'haver incomplert el contracte d'arrendament 'destruint, danyant, desfacant el local, així com mobiliari, electrodomèstics i altres objectes personals' del propietari.\nBrown ha denegat totes les denúncies i ha contraposat el patró. Encara s’enfronta a una demanda d’una formadora que l’acusa d’agressió sexual.\nNotícies Jeff Bezos Incendi la carta legal: No vaig enganyar a la meva dona.\n50 Cent fa èpica Tornar a Instagram Després de carn de vaca amb 'Power' Costar Naturi Naughton


Torra no farà de president simbòlic - L'anàlisi de Pere Martí\nActualització: 08.09.2020 - 21:24\nMalabarismes. El president Quim Torra sembla que no continuarà com a president simbòlic ni farà malabarismes institucionals per mantenir-se en el càrrec si finalment és inhabilitat pel Tribunal Suprem espanyol. Aquests darrers dies ha anat creixent l’especulació sobre què farà després d’una possible inhabilitació –que, curiosament, tothom té coll avall i que tots els sectors de l’independentisme pensen acatar, començant pel president. Torra serà presencialment al Suprem el dia 17, tot i que no és obligatori, i quan el tribunal prengui la decisió, previsiblement a l’octubre, si és d’inhabilitació, pensa fer un seguit d’actuacions per denunciar-ho, però no impliquen mantenir la presidència simbòlica.\nLes especulacions d’aquests dies s’han barrejat amb les pressions perquè convoqui eleccions, fins al punt que la CUP ha proposat que segueixi la ‘via Venturós’ si acaba essent inhabilitat pel Tribunal Suprem a canvi de consensuar una data pels comicis. Aquesta via, segons que ha explicat el diputat Carles Riera, implica que del moment de la inhabilitació fins a les eleccions Torra continuï exercint les funcions representatives i institucionals i simplement delegui tot allò que administrativament sigui necessari perquè pugui ser efectiu. Això va fer la batllessa de Berga, Montserrat Venturós, de la CUP, quan el jutjat de Manresa la va condemnar a sis mesos d’inhabilitació per a càrrec públic i a una multa de tres mesos per no haver despenjat l’estelada del consistori durant els períodes electorals. Venturós ho va acatar, però va continuar com a batllessa simbòlica mentre que els documents oficials de la batllia els signava un altre regidor del govern municipal.\nEls plans de Torra no van per aquí, si no hi ha sorpreses de darrera hora. La intenció del president és de denunciar la inhabilitació, però no d’aferrar-se al càrrec, i la manera de denunciar-la serà donar per acabada l’autonomia, perquè s’haurà demostrat que l’autogovern depèn dels jutges del Suprem i no d’allò que decideixen els catalans a les eleccions. Aquest pronunciament el farà al parlament i, si no fos possible, ha previst escenaris alternatius. Però en l’àmbit institucional deixarà que s’obri el període de dos mesos per a designar un nou president. Torra ha demanat que cap partit independentista no presenti candidat, però no perquè ell vulgui exercir de president simbòlic, sinó per visualitzar la ingerència del poder judicial en la liquidació de l’autogovern. Passats els dos mesos, el president del Parlament Roger Torrent podria convocar eleccions autonòmiques, que serien a començament de l’any vinent.\nDurant aquests mesos, la llei estableix que el vice-president Pere Aragonès assumeixi la presidència en funcions, però les previsions de Torra no han estat pactades amb el seu soci de govern, ERC, que a més no les comparteix, perquè vol fer eleccions com més aviat millor, ja fa mesos. Hi hauria la possibilitat que el president del parlament escurcés el període de dos mesos per a trobar un candidat alternatiu, una volta constatat que no n’hi haurà cap amb prou majoria per a ser elegit, encara que es presentés un candidat unionista. Però retallar el període de dos mesos suscita dubtes jurídics i sembla que els advocats de la cambra ho desaconsellen. Si s’arriba a aquest punt, és previsible una nova polèmica sobre el paper del parlament en una legislatura en què han estat freqüents les picabaralles entre ERC i Junts per Catalunya per qüestions reglamentàries.\nCompromís es desmarca de la decisió de Puig de pactar el pressupost amb Ciutadans. La tensió entre els socis del Botànic ha pujat avui un grau més, quan el síndic de Compromís, Fran Ferri, ha assegurat que la base del nou pressupost ha de ser l’acord del Botànic i no el pacte per la reconstrucció, que ha rebaixat a la categoria de ‘complement’. La intenció del president de la Generalitat és acordar el pressupost amb tots els grups que van signar aquest pacte, cosa que inclou Ciutadans i el PP. Ximo Puig ja ha començat a establir contactes amb Toni Cantó i té previst de parlar amb la dirigent del PP, Isabel Bonig, per assolir aquest consens, però Compromís i Unides Podem en discrepen. Ferri ha recordat que algunes de les mesures del pacte són desfasades i que el pressupost s’ha de basar en l’acord del Botànic, que és un acord de legislatura. La discrepància és que Puig voldria un pressupost signat per tots els grups parlamentaris menys Vox, i els seus socis volen seguir el procediment ordinari: primer pactar-los al si del Consell i després, ja en seu parlamentària, acceptar algunes esmenes de l’oposició. El síndic del PSPV a les Corts, Manolo Mata, ha llevat importància a la reunió amb Cantó i ha demanat als seus socis que no en facin lectures estranyes perquè no s’hi va arribar a cap acord.\nEl govern d’Armengol ja treballa per reobrir corredors segurs amb el Regne Unit. El govern de les Illes Balears, juntament amb l’espanyol, ha reprès les negociacions per a restablir corredors segurs amb el Regne Unit, ara que el govern britànic ha modificat la seva política i ha anunciat que permetria acords bilaterals amb territoris i no amb estats. El conseller de Model Econòmic, Turisme i Treball, Iago Negueruela ha recordat que era una de les reclamacions del seu executiu. D’ara endavant, l’executiu presidit per Boris Johnson analitzarà separadament la situació epidemiològica de territoris insulars respecte dels països als quals pertanyen, cosa que obre a les Illes Balears una oportunitat quan disminueixi el nivell d’incidència de la malaltia. Aquestes últimes setmanes, Negueruela ha tingut contactes directes amb el secretari d’Estat de Turisme espanyol, Fernando Valdés, per parlar de la nova situació i ha fixat com a prioritat reduir la taxa de contagis per poder preparar bé l’any que ve.\nEl copríncep Vives rep les cartes credencials del nunci apostòlic. El copríncep episcopal, Joan-Enric Vives, ha rebut avui a la seu del bisbat d’Urgell les cartes credencials del nunci apostòlic i ambaixador del Vaticà, Bernardito C. Auza, que l’acrediten com a ambaixador i representant del Sant Pare davant el Principat d’Andorra. A la reunió hi havia la ministra d’Afers Exteriors, Maria Ubach, i el representant del copríncep, mossèn Josep M. Mauri. El nunci ha destacat les bones relacions entre ambdós països i la satisfacció de lliurar les cartes coincidint amb el dia de Meritxell. Auza també ha recordat que era la tercera vegada que visitava el principat; anteriorment hi havia anat com a turista i per a presentar les Cartes d’Estil al desembre. Precisament, el nunci ha destacat durant l’homilia que ha fet en català avui a la Basílica de Nostra Senyora de Meritxell la vinculació de la identitat pròpia del Principat amb el cristianisme i ha apel·lat a mantenir valors com el respecte a les persones, a la vida humana i a la institució familiar, un missatge amb clares connotacions polítiques en un país on encara és prohibit l’avortament. El copríncep episcopal també ha rebut dotze ambaixadors més, entre els quals el nou representant diplomàtic de França a Andorra, Jean–Claude Tribolet. La designació del nou ambaixador es va oficialitzar divendres i ja va tenir una primera reunió amb el cap de govern, Xavier Espot, i la ministra Ubach.\n600.000 euros és el dèficit de la diòcesi de Perpinyà-Elna, a causa de la desaparició de les cerimònies que conviden a la donació, suspeses per la covid-19. La diòcesi ha hagut d’acomiadar cinc treballadors i ha reduït 100 euros el sou dels capellans.\nEl 8 de setembre de 1901, fa 119 anys, es va inaugurar l’Escola Moderna, de Francesc Ferrer i Guàrdia, al carrer de Bailén de Barcelona. L’ensenyament que s’hi feia era revolucionari per a l’època perquè hi assistien nens i nenes junts, no s’hi ensenyava religió i s’hi promovia el lliure pensament.


La Plataforma per la Llengua denuncia que la nova sentència sobre l’escola catalana torna a atacar la convivència i la cohesió social | Nòvas | Plataforma per la Llengua\nDijóus, 26 de mai de 2011\nLa Plataforma per la Llengua denuncia que la nova sentència sobre l’escola catalana torna a atacar la convivència i la cohesió social\nLa Plataforma per la Llengua vol sortir al pas de les dues noves sentències que s'ha fet públiques avui i que obliguen la Generalitat a acabar amb el sistema d'immersió lingüística i substituir-lo per un model d'ensenyament bilingüe en què el castellà sigui també llengua vehicular. Per l'organització, aquestes noves sentències insisteixen un cop més a atacar la convivència i la cohesió social a casa nostra. La Plataforma per la Llengua rebutja frontalment aquesta nova agressió a la immersió lingüística. Per l'entitat, el Tribunal Suprem intenta forçar un canvi de model lingüístic educatiu a Catalunya i construir un conflicte social inexistent a Catalunya.\nPer això, la Plataforma per la Llengua vol manifestar el següent:\nLa Plataforma per la Llengua rebutja frontalment aquestes sentències que pretenen obligar la Generalitat de Catalunya a imposar també el castellà com a llengua vehicular en el sistema educatiu, la qual cosa comportaria l'acabament del programa d'immersió lingüística.\nL'entitat vol tornar a remarcar que en cap cas el Tribunal Suprem es pot pronunciar sobre normes de rang legal i estatutari, i no s'hauria d'extralimitar de l'objecte propi d'aquestes dues sentències (que responen a les denúncies presentades per dues famílies), ni intentar forçar, com fa de facto, un canvi de model lingüístic educatiu a Catalunya. Per tant, i a efectes legals, aquestes sentències, que s'afegeixen a les tres anteriors, haurien de tenir efecte directe només sobre els casos denunciats, i no anar més enllà.\nAquestes sentencies se situen en la línea de les sentències emeses anteriorment, i no tenen com a fonament cap aspecte pedagògic ni lingüístic, sinó que obeeixen a interessos polítics. Aquest fet evidencia la poca credibilitat democràtica de l'Estat espanyol, on la independència judicial està per sota de països com Nigèria, l'Aràbia Saudita, Tailàndia o Bostwana.\nEl procés educatiu necessita de complicitats i de pau social. Que la programació de les escoles sigui un element de judicialització permanent i de confrontació entre els diferents estaments de l'escola crea un clima d'inestabilitat que no afavoreix gens els aprenentatges i que perjudica notablement l'alumnat, que és la part més sensible en tot aquest procés, desautoritza la tasca del professorat i posa en dubte la qualitat del sistema.\nLa immersió lingüística del sistema educatiu de Catalunya, un model reconegut a nivell internacional, ha garantit i ha possibilitat que les persones que no tenien el català com a llengua materna l'aprenguessin amb el mateix nivell de domini i perfecció que els que sí el parlaven com a llengua d'origen.\nAquest degotall de sentències només té una lectura política, d'atac al model educatiu català, amb l'objectiu de qüestionar-lo i de construir un conflicte social inexistent a Catalunya.


Sol·licitud per ser entitat col·laboradora d'activitats d'educació en el lleure a l'estiu\nEntitats organitzadores d'activitats d'educació en el lleure i esportives durant l'estiu per a:\nmenors de 18 anys,\njoves fins a 21 anys, en cas de diversitat funcional\ndilluns 15 de març fins al divendres 26 de març 2021\nINFORMACIÓ PER A PUBLICAR LLIBRETÓ ACTIVITATS ESTIU VILANOVA I LA GELTRÚ\nSOL·LICITUD PER SER ENTITAT COL·LABORADORA Activitats d'educació en el lleure estiu 2021\nResum de L'ÚS SOCIAL CEIPS PÚBLICS (centres d’Educació Infantil i Primària) DE VILANOVA I LA GELTRÚ\nComplir la normativa legal vigent per al tipus d’activitat d’estiu que realitzi.\nComplir amb les condicions de contractació i sous recollits en el Conveni col·lectiu vigent del sector del lleure educatiu i sociocultural.\nComplir les orientacions referents a l’exposició al sol responsable i a l’alimentació equilibrada.\nProgramar i executar les activitats d’estiu de manera que siguin de qualitat, enriquidores, accessibles i segures pels infants i joves. Vetllar per la inclusió de tots els infants, adolescents i joves.\nNo cobrar en cap cas més que el 25% del total del cost de l’activitat a les famílies que sol·licitin subvenció a l’Ajuntament.\nFacilitar a les famílies que sol·licitin subvenció a l’Ajuntament el Full de preinscripció acordat amb l'Ajuntament degudament complimentat. En aquells casos que l’Ajuntament informi a l’entitat col·laboradora, caldrà que l’entitat col·laboradora NO cobri cap import.\nOferir dies d’inscripcions que coincideixin, almenys 3 dies del període de sol·licitud de subvenció. Aquest període es fixarà anualment en la seva pròpia convocatòria.\nEn cas d'anul·lar les activitats d’estiu organitzades, s’haurà de comunicar a l’Ajuntament, almenys, 10 dies abans de l'inici de l'activitat a través tràmit STA.\nLliurar a l’Ajuntament la documentació establerta a les Bases en el moment de presentar la sol·licitud, durant l’inici de l’activitat (en el cas de subvencions de tipus 3) i en el moment de la justificació de la realització de l’activitat subvencionada (veure apartat de procediments)\nObligacions específiques per aquelles entitats col·laboradores que tinguin inscrites persones menors de 21 anys amb diversitat funcional\nCaldrà acreditar la contractació del monitoratge subvencionat\nS’haurà de coordinar amb els i les professionals especialitzats que l’Ajuntament estableixi i amb la persona tècnica del Servei d’Infància de l’ajuntament de Vilanova i la Geltrú per tal de facilitar la inclusió de la persona amb diversitat funcional.\nInclourà els joves d’entre 18 i 21 anys amb diversitat funcional en aquelles activitats adreçades a grups d’adolescents i joves majors de 12 anys.\n1. Sol·licitud per ser Entitat Col·laboradora\n2. Presentar la documentació d'inici d'activitat, en el cas de subvencions de tipus 3.\n3. Justificar la realització de l'activitat (abans del 30 setembre)\nTramitació mitjançant STA i amb certificat digital.\nLes activitats que es sol·licitin i reuneixin els requisits es faran constar al llibret d'estiu que edita l'Ajuntament.\nNomés seran objecte de subvenció les famílies que participin en les activitats recollides en aquest llibret.\nEntitats sense ànim de lucre, registrades al Registre Municipal d’Entitats i Associacions de l’Ajuntament de Vilanova i la Geltrú, o bé empresa privada, sempre que organitzi activitats diferents a les que s’ofereixin des d’entitats sense ànim de lucre i que siguin d’especial interès per infants, adolescents i joves de la ciutat.\nQue tingui una seu a la ciutat de Vilanova i la Geltrú;\nQue realitzi l’activitat dins el terme municipal, excepte les colònies, campaments o similars;\nQue les activitats de lleure que organitzi s’adrecin a menors de 18 anys amb caràcter general i menors de 21 anys en els casos de diversitat funcional.\nI que organitzi activitats per infants, adolescents i joves durant els mesos d'estiu.\nPer la naturalesa del tràmit no es contempla\n1. Sol·licitud per ser Entitat Col·laboradora, incorpora Declaració responsable conforme l'entitat compleix tots els requisits exigits\n2. Adjuntar formulari de les activitats de lleure o esportives que s'organitzen per a la publicació al llibret\n3. Sol·licitud de transferència bancària per a pagaments de la Tresoreria de l’Ajuntament, en el cas de no haver col·laborat anteriorment amb l’Ajuntament o bé haver modificat les dades bancàries.\nBases reguladores de les subvencions destinades a infants, adolescents joves de Vilanova i la Geltrú per a la participació i inclusió en activitats d'educació en el lleure 2021\nReglament d'ús extraescolar de les instal·lacions esportives escolars\nRepresentar legalment una entitat


El GPPiM anima a deixar de col·laborar amb els mitjans de la CCMA\nRedacció\t| Actualitzat el 11 Octubre 2017 a les 17:17\nEl Grup de Periodistes Pi i Margall ha fet una crida als periodistes i experts que defensen "la convivència entre tots els espanyols" perquè no participin en els programes de TV3 i Catalunya Ràdio fins que aquests mitjans no informin "amb la imparcialitat, la veracitat, la pluralitat i la professionalitat periodística que haurien de tenir".\nEl GPPiM considera que la presència de tertulians contraris a la independència en espais informatius i debats de la radiotelevisió pública "només fa que justificar una suposada pluralitat que apuntala encara més els dogmes de l'independentisme". Un argument que també van utilitzar dimarts Joan López Alegre i Nacho Martín Blanco per anunciar que deixaven de col·laborar amb TV3 i Catalunya Ràdio. Ara l'entitat anima a seguir els seus passos.\nEl Grup de Periodistes Pi i Margall afirma que és preferible no col·laborar amb els mitjans de la CCMA mentre des d'aquests "se segueixi encoratjant la mobilització en pro del moviment independentista" i "tractant a part dels ciutadans com a mals catalans per no secundar els dogmes oficialistes del Govern".


B&B Monsignore Vieste Itàlia - Ofertes d'hotels amb els MILLORS DESCOMPTES EN LÍNIA\nVia Domenico Arcaroli 10, Vieste, Vieste, Itàlia, 71019 - Veure al mapa\nSi el que està buscant és per un hotel ben situat a Vieste, no busqui més enllà de B&B Monsignore. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nB&B Monsignore també ofereix moltes instal.lacions per enriquir la seva estada a Vieste. A l'hotel s'hi pot gaudir d'unes comoditats de primera classe com recepció 24 hores, àrea de TV/saló compartit, cuina compartida.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, insonorització, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Vieste, el B&B Monsignore és el lloc perfecte per una estimulant i emocionant escapada.\nTots els tipus de viatgers (223) Parelles (164) Viatgers en solitari (4) Famílies amb infants petits (23) Famílies amb infants grans (7) Grups (25)


CLUB ESPELEOLOGIA DINAMIC: XXIII Trobada d'espeleòlegs de Catalunya\nXXIII Trobada d'espeleòlegs de Catalunya\nEl passat cap de setmana uns quants dels dinàmics vam assistir a la XXIII Trobada d'espeleòlegs de Catalunya, que se celebrava a Igualada.\nEl dissabte vam apuntar-mos a les jornades tècniques de L'Escola Catalana d'Espeleologia que van durar fins a l'hora de dinar, on els companys de Dinàmic vam poder provar tota mena de davalladors i bloquejadors, a la tarda vam buscar lloc a la sala de conferències on es fan diverses xerrades força interessants i entrega dels premis Font i Sagué i Gorges de Núria.\nAl vespre vam anar al sopar de germanor, una bona jornada, però no ens quedem, ja que demà volem fer alguna activitat.\nEl diumenge al matí deixem a Marcos a l'Assemblea de la FCE i Roger, Piotr, Alex, Xavi i jo ens reunim a Collbató per a iniciar una bona jornada de barrancs amb un toc d'espeleologia. Tot i que ens llevem una mica amoïnats per la previsió de pluja, de seguida podem comprovar que el temps ens respectarà i podrem gaudir d'un dia assolellat.\nDesprés de fer el cafè de rigor a "La Cassola de Collbató" ens dirigim cap al pàrquing de Can Maçana, on aparquem la furgoneta d'en Roger i comencem a caminar. Al cap de poc que ens allunyem de l'aparcament deixem enrere als diumengers que aprofiten el bon dia per a sortir a passejar i comencem a endinsar-nos en un Montserrat salvatge, que ens acull i ens ofereix mil possibilitats per a gaudir de la seva verticalitat.\nEl primer objectiu del dia és el barranc del "Clot dels Cargols", per a accedir al seu inici comencem a caminar pel PR que passa pel costat del refugi Vicenç Barbé, poc després de deixar enrere el refugi ens desviem per un camí força més emboscat que porta cap a l'inici del barranc.\nEl barranc comença en un seguit de ràpels naturals, poc després ve el ràpel més llarg (de 42 m) que fraccionem amb un petit tram el qual ens deixa al peu d'una petita rapissa exposada a la vertical, com no veiem clar que la corda arribi fins a baix, decidim empalmar dues cordes. La part final del barranc és la més interessant, ja que descendeix per l'interior d'uns grans blocs encastats que donen la sensació d'estar dintre d'una cova.\nUn cop finalitzat el descens baixem fent el senglar per una sendera molt bruta de vegetació fins a arribar a un camí més net. Ara toca anar a buscar el refugi Vicenç Barbé un altre cop i d'allí arribar fins al Pou de la Portella, una petita travessia espeleològica que serà l'última fita del dia.\nAccedim al pou realitzant dos ràpels per l'exterior els quals ens deixen davant d'instal·lació que s'endinsa cap a l'interior de la cavitat. La travessia consta de dos ràpels, en el primer (que és el més llarg) empalmem dues cordes de 40 m, al final d'aquest tram ens trobem un passamà que ens permet pujar fins a un racó de la cova on hi ha algunes formacions i un petit pessebre. Tornant pel passamà per on hem vingut accedim a la instal·lació de l'últim ràpel, el qual ens deixa a la sortida de la cavitat. Tot i ser un recorregut força curt ens ha semblat molt interessant i recomanable!\nUn cop finalitzada la travessia del Pou de la Portella només ens queda tornar a Can Maçana on tenim aparcada la furgo, i baixar cap a Collbató a menjar-nos un merescut dinar.\nJoan Xavier Gràcia Borreguero\nPublicado por Club d´espeleologia Dinàmic en 22:26\nArxiu del blog d’abril (2) de juny (3) d’octubre (1) de novembre (2) de gener (3) de febrer (1) de març (4) de juny (3) de setembre (2) de novembre (1) de desembre (1) de febrer (1) de novembre (1) de desembre (1) de febrer (1) de desembre (8) de gener (4) de febrer (4) de març (6) d’abril (5) de maig (4) de juny (5) de juliol (3) d’agost (1) de setembre (2) d’octubre (3) de novembre (3) de desembre (6) de gener (4) de febrer (8) de març (2) d’abril (3) de maig (3) de juny (5) de juliol (4) d’agost (5) de setembre (3) d’octubre (4) de novembre (3) de desembre (1) de gener (1) de febrer (4) de març (6) d’abril (2) de maig (1) de juny (1) de juliol (3) d’agost (2) de setembre (1) d’octubre (3) de novembre (4) de desembre (1) de gener (6) de febrer (3) de març (1) de gener (4) de febrer (5) de març (3) d’abril (3) de maig (1) de juny (2) d’agost (3) de setembre (6) d’octubre (1) de novembre (2) de desembre (1) d’abril (1) de maig (1)


Reference Form Hospital Clínic Veterinari UAB\nReferring vets / Reference Form\nDesprés de concertar dia i hora de visita, empleneu aquest formulari i feu clic a "enviar" al final de la pàgina.\nPer concertar dia i hora de visita truqueu al 93 586 83 83 (exclusiu veterinaris).\nServei a què es refereix el pacient:\nDia i hora de la visita:\nNota: Si us plau, envieu còpia de tota la informació sobre el cas que pugui ser d'interès (radiografies, analítiques, medicacions, etc.) per correu electrònic (referencia.hcv@uab.cat) o fent servir la pujada d'arxius al final del formulari (màxim 999 bytes per arxiu). Si ho preferiu podeu enviar tota la informació amb el client el dia de la visita. Les radiografies es tornaran al client sempre que no ens indiqueu el contrari. Marqueu-les amb el nom i l'adreça del vostre Centre Veterinari, amb el nom i la informació del pacient.\nHistòria clínica (signes, aparició, progressió):\nDieta actual: (si és de prescripció)\nDiagnòstic (no oblideu resultats de les proves pertinents):\nAltres tractaments / Medicacions anteriors:\nPujada d'arxius (màxim 999 bytes):


Més enllà de l’objecte. Exposició de la col·lecció del MACBA | LA BOMBETA ENCESA\n← Teràpies de xoc 5. (Primera part)\nMúsica i traç. →\nMés enllà de l’objecte. Exposició de la col·lecció del MACBA\nPosted on 22 Octubre 2009 by ismael cabezudo | Deixa un comentari\nVaig demanar al Javier Gil (3r d’ESO) que em fes un petit escrit sobre l’exposició que vam anar a veure la setmana passada a Can PAlauet: Més enllà de l’objecte. El JAvier ha fet els deures i aquí us penjo una feina molt ben feta!\nAquesta exposició està composta per obres del M.A.C.B.A. són obres d’art que estàn al Museu de Barcelona i són dels anys 60 i 70.\nLes escultures estàn fetes de fusta i amb material que es pot trobar fàcilment.\nEs pot veure com s’ha fet l’escultura i és perquè l’autor ho ha volgut així.\nEls autors jugan amb posar les escultures amb quadres i amb que la gent s’hi fixi.\nAquets autors van cambiar la mentalitat del que ha de ser l’art i volen que la gent pensi el que volia interpretar l’autor.\nÉs una exposició d’artistes de meny de 27 anys on hi podem trobar obres dels artistes i maquinària d’enginyeria.\nEstà acompanyada de música contemporània. Les obres i tot el conjunt d’aquests components fa que et sentis estrany i fora de lloc, i et fa pensar que l’art no és sols allò que és bonic sinó que també és altres coses.\nSón obres d’una exposició dels anys 60. Les obres estàn fetes amb paper o cartró. Són obres efímeresel temps les fa cambiar. Els artistes defensen que no cal fer escultura o pintura clàsica per fer art sinó que pot ser coses del día a día, coses que et porten a fer accions.\nSón obres que estàn pensades per ser mostrades a la natura o a una ciutat. Aquestes obres están fetes per autors joves.\nAquestes obres no estan pensades per anar a un Museu tant sols en queda les fotografíes de les obres, de com s’ha fet i de com és. L’artista no pot decidir com acabarà sent la escultura definitivament sinó que ho decideix la Natura.\nSón els artistes que están exiliats a França a causa de la dictadura de Franco. Són artistes que es reunien en festes per fer cerimonies impactants. Aquests artistes van totalment en contra la guerra.


Ramon Gutiérrez: “Més que pensar un nou model de ciutat, hem d’aconseguir que el model sigui per a tothom” | elCugatenc\nRamon Gutiérrez: “Més que pensar un nou model de ciutat, hem d’aconseguir que el model sigui per a tothom”\nÉs el nou portaveu d’ICV-EUiA després que en una assemblea amb la militància els ecosocialistes decidissin fer un relleu al càrrec. El canvi, diu, no afectarà al funcionament del grup municipal ja que ambdós regidors s’han distribuït la feina durant el poc més de mig mandat que portem. Tot i així, el canvi arriba quan el partit treballa a nivell català per crear un nou subjecte polític, una aposta que tard o d’hora també es traslladarà a Sant Cugat. Ramon Gutiérrez atén elCugatenc pocs minuts després d’haver explicat en roda de premsa els motius del relleu.\n– Feu una assemblea per fer balanç de mig mandat i decidiu canviar de portaveu.\n– Estava pensada per a les dues coses. Cada tres mesos més o menys fem una assemblea. Amb aquesta, a banda de parlar de la situació política, cosa que fem sempre, volíem aprovar un document de balanç de mig mandat i alhora parlar del canvi al grup municipal. No ha sigut una improvisació.\n– Ja fa temps que Roser Casamitjana volia deixar la tasca de portaveu?\n– Tenia clar que aquest era el seu últim mandat. Tenia ganes de fer altres coses en el seu temps i aprofitar la jubilació. De cara a les municipals, necessitàvem una persona que les pogués afrontar. Hem fet ara el canvi com l’haguéssim pogut fer en qualsevol altre moment. No ha sigut fruit de la improvisació ni d’haver-ho pensat fa temps.\n– A l’assemblea també vau tractar els reptes del partit d’ara endavant. Un dels més importants és el procés de confluència, no necessàriament amb partits. Això canvia la lògica que havíeu mantingut fins el moment.\n– Fins ara havíem tingut la lògica concreta de comptar amb els militants per preparar els processos electorals i no electorals. Ara tenim el repte de construir un nou espai polític. Ens hi hem compromès a nivell català i li hem de donar traducció a nivell local. Això vol dir deixar de banda les dinàmiques que com a ICV-EUiA teníem perquè no es tracta només de canviar les sigles. Necessitem que la gent que se’ns ha acostat en els processos electorals que hem anat amb confluència tingui on participar, canviar formes, renovar lideratges, connectat amb altres perfils i generacions i representar més gent. És a dir, que l’espai polític que fins ara hem representat sigui més gran.\n– Com s’aconsegueix?\n– Haurem de fer moltes coses. D’una banda, hem de buscar que les persones implicades en lluites tinguin un espai de participació política que els hi sigui còmode. Ens trobem que molta gent ens diu que ICV és un partit rígid i jeràrquic. Intentem ser horitzontals però és veritat que som un partit que té molts anys i molts fils que el fan avançar lentament. Hem d’aprendre de moviments com el 15M, partits que ja tenen el seu recorregut com Podem, les experiències de Barcelona en Comú... i des d’aquí construir una altra manera de funcionar perquè aquella gent que coincidia amb els nostres valors però no s’ha acostat a ICV perquè representava aquesta part més antiga sigui capaç de formar d’un nou subjecte polític.\n– No descarteu trobar-vos amb altres partits però a Sant Cugat hi ha hagut intents de trobada de les esquerres que no han reeixit.\n– Són dues coses diferents. Pel que fa a la resta de partits, ens haurem de posar d’acord per trobar sinergies i teixir aliances pre o postelectorals per construir una alternativa conjunta a la ciutat. D’altra banda, hi ha el repte del nostre projecte polític, que volem que sigui el més ampli possible però entenem que hi haurà persones que ara estan lligades a altres forces que no en voldran formar part.\nEns agradaria que persones de Podem ens ajudin a construir el projecte. Ja sabem que a nivell nacional ha tingut els seus moments. Hem definit conjuntament el partit i l’hem definit ideològicament però en el moment de decidir els òrgans de direcció va decidir sortir-se’n. Seguim aspirant a treballar plegats. Si a nivell nacional no ha estat possible, a nivell de Sant Cugat ho intentarem si més no.\n– Al document de balanç dieu que una coalició amb Podem no seria la fórmula ideal.\n– Només amb Podem, no. D’entrada, coalició no és la paraula; ja n’hem fet moltes però ara busquem un treball conjunt des de la base. Podem és una part fonamental però no ha de ser només amb ells. Necessitem que molta més gent que no hi participa políticament hi formi part del projecte perquè sinó crearem una cosa coixa semblant al que teníem fins ara.\n– Plantegeu que s’ha de fer un nou model de ciutat de la mà amb altres partits però, veient com està construïda la ciutat, és possible fer-ho?\n– No diria un altre model de ciutat sinó una alternativa de govern. El model de ciutat de Sant Cugat no em desagrada, és a dir, estic feliç de viure aquí i formar part de la ciutat. M’agrada passejar per aquí, les entitats en què hi participo... És un orgull i un patrimoni que ens hem d’alegrar que existeixi.\nTot i això, el model té uns defectes que provoquen que molta gent es quedi enrere. Vivim un procés d’elitització que fa que el model no sigui accessible per a tothom. Més que pensar un nou model de ciutat, hem d’aconseguir que el model sigui per a tothom, que no deixi cap persona enrere. Hem de construir una alternativa de govern per fer-ho possible. Qui governa actualment el model, que no han construït només ells sinó que ho hem fet entre tots, porta massa anys fent-ho i des d’un punt de vista ideològic molt concret. Crec que ja estan còmodes fent que el model expulsi persones i que no tothom pugui estar a la mateixa velocitat que la resta de passatgers del tren.\n– Suposem que l’alternativa arriba al govern. Es troba amb una ciutat que ja ha expulsat gent i que pel seu model urbanístic dificulta l’arribada de classes populars. Quines mesures s’han de prendre?\n– No serà fàcil revertir totes les coses mal fetes i l’elitització. La voluntat és principal, construir un relat diferent i celebrar d’una manera diferent les accions que es fan cada dia. Aquí darrere tenim una pancarta de ciutat refugi però ens hem quedat amb la pancarta. Amb un altre tipus de govern no només ens quedaríem amb la pancarta sinó que faríem altres tipus d’accions.\nEn el cas de l’habitatge, si tens un govern que és sensible a la situació de l’habitatge perquè també té aquests problemes, forma part de la classe treballadora de la ciutat i, per tant, representa l’esquerra, assumirà un lideratge diferent de cara a altres institucions per reclamar els canvis legislatius necessaris. L’equip de govern actual representa un espai ideològic i per això no fa tot el que s’hauria de fer.\n– Justament l’habitatge ha estat una de les vostres reivindicacions centrals. Heu demanat més lloguer social, repensar Promusa... Tot i així el govern posa en valor la feina feta.\n– Evidentment defensen la feina que fan. Nosaltres creiem que el govern ha tingut una manca de lideratge molt gran pel que fa a l’habitatge. Pel que fa a l’índex de referència del preu del lloguer, per exemple, fa molts mesos que sabíem que s’havia d’aplicar i el govern ha esperat a que fos la Generalitat la que acabés fent-ho sense pressionar, sense preparar els elements necessaris... Ara diuen que es treballa amb la resta de governs municipals, és a dir, tornem a esperar que sigui l’Ajuntament de Barcelona qui faci mesures per poder-les fer nosaltres.\nEn l’àmbit de l’habitatge, defensen molt l’acció de Promusa, quan ha estat molts anys sense fer res, venent patrimoni sense fer activitat. No podem estar lamentant tot el temps que una administració ja no dóna la subvenció que ens donava quan Sant Cugat necessita protecció oficial perquè el lloguer no es dispari com ho està fent.\n– A Sant Cugat ja hi ha protecció oficial. És insuficient? És massa cara? Quin és el problema?\n– Si ho compares amb altres municipis, segurament estem en la mateixa situació pel que fa a percentatges de protecció oficial o lloguer. Això no és excusa per no dir que a Sant Cugat en necessitem més. Necessitem que no s’elititzi més la ciutat i per això cal més protecció oficial. El govern ens dóna xifres anunciant que en 10 anys tindrem un 5% de protecció oficial però ho necessitem ara. No pot ser que en els darrers 10 anys no haguem fet res.\n– En el document de balanç dieu que heu aconseguit la centralitat política al Ple; és centralitat política entre cometes, no?\n– Sí, entenem que en els darrers dos anys les propostes tradicionalment de l’esquerra han sigut defensades per gairebé totes les forces polítiques, fins i tot l’equip de govern. El problema és que s’apliquen de discurs però no la política que hi hauria d’haver darrere. Una de les propostes històriques d’ICV-EUiA ha estat la tarifació social. Veiem com ERC-MES la va fer seva i la va pactar amb el govern i ara el govern de PDECAT-Demòcrates i PSC l’aplica però no de la manera com nosaltres la definim.\nPer fer una tarifació ben feta cal tenir una anàlisi de rendes que no hem fet, cal fer-la tenint en compte que el cost s’ha de pagar igualment tenint en compte les taxes i, per tant, no només es tracta de rebaixar el cost a qui no pot pagar sinó també pujar-lo a les persones que són més benestants... No podem tarifar socialment mantenint el cost del servei perquè acabem reduint el seu finançament. Això vol dir que han comprat el discurs, hem aconseguit la centralitat en tant que les nostres propostes les compra molta gent però defensem que per poder fer bé la tarifació social, l’hem de fer nosaltres. En els propers dos anys hem de fer veure que la millor manera de desenvolupar les propostes polítiques d’una força és que les apliqui aquesta.\n– Tot i així, en la darrera aprovació de la tarifació social, que aprofundia a partir del primer any a mode de prova pilot, vau dir que s’havia millorat.\n– Havia millorat perquè en un principi no teníem anàlisi de rendes. Això ho vam criticar. La segona vegada que es va fer tarifació social al Patronat d’Educació, es va reformar la taula en base a les dades que ja teníem i tenint en compte com havia anat la tarifació a altres municipis. Es van fer unes ràtios més progressives que ens semblaven bé. Ens faltava, i encara ens falta, l’increment de preu per a les rendes més altes.\nEn el proper Ple ens trobarem una fase més de la tarifació social a l’Oficina Municipal d’Esports (OMET). Creiem que s’ha d’aplicar a tot arreu. De nou, tenim la sensació que ho fan a boleo, sense tenir les dades de renda de la ciutat i sense un estudi previ que faci que els preus estiguin tarifats.\n– Heu pogut participat d’alguna manera en la tarifació o us l’han donada ja feta?\n– Ens l’han donada feta. És una altra de les coses que sempre hem criticat també. El govern no té la majoria absoluta i ho ha d’assumir. Quan els partits de l’oposició fem propostes, ho fem perquè tenim ganes de participar i millorar la ciutat. No pot ser que agafin la idea, l’adaptin a la seva manera i no ens tinguin en compte a les persones que ho hem proposat, sobretot si al Ple aprovem que ho treballarem tots junts. És un tic que han tingut molt durant els darrers dos anys. Fan les coses unilateralment com si tinguessin la majoria absoluta sense tenir en compte la resta de forces de l’oposició, que tenim ganes de treballar i que hem demanat explícitament que ho facin amb nosaltres.\n– En el temps que portem de mandat hi ha hagut dos canvis en la correlació de forces. El PSC ha entrat al govern i Dimitri Defranc va deixar la CUP-PC per ser regidor no adscrit. Ha afectat d’alguna manera a la vostra tasca?\n– Sí. A principi de mandat teníem una forta esperança que la nova correlació de forces ens permetria un treball més potent de l’oposició per construir l’alternativa necessària de cara a la propera comtessa electoral. Veiem un equip de govern debilitat i una oposició que havia crescut en representació i podia construir coses. Ens vam decepcionar una mica quan ERC-MES va fer un acord pressupostari amb l’equip de govern perquè un dels elements de la majoria alternativa preferia donar peixet a la majoria de govern. Crèiem que era molt més útil treballar conjuntament les forces d’esquerres per dir al govern de Convergència que si ens volia a un, ens tenia a tots.\nAmb l’entrada del PSC al govern i el trencament de l’acord pressupostari d’ERC-MES, se’ns ha obert una finestra. Tenim més regidors a l’esquerra disposats a treballar conjuntament. Ara, malgrat que l’equip de govern té una majoria més sòlida, l’oposició també tenim la capacitat de cohesionar-nos més que abans.\n– I Defranc?\n– Quan una persona deixa de representar el col·lectiu ha d’entregar l’acta. Dimitri Defranc ha de reflexionar sobre això i li ho hem dit de manera pública i privada. Això provoca que no intervinguem al Ple en els seus punts perquè no té la legitimitat col·lectiva que tenim la resta de grups. Amb ell, el govern té una geometria variable perquè en alguns moments pot comptar amb el seu vot. Ho trobem greu perquè un regidor que només es representa a ell mateix no hauria de servir a l’equip de govern per aprovar coses.\n– En els darrers mesos han esclatat conflictes que s’han fet sonar al carrer o a les audiències públiques com ara la reivindicació de les Associacions de Familiars d’Alumnes (AFAs) en contra dels cursos bolet o tot l’assumpte del bosc de Volpelleres. S’han abordat bé?\n– Depèn del tema i del regidor que se n’havia d’encarregar. El govern s’omple la boca de participació ciutadana però no acaba de sentir-se còmode. No estan acostumats a fer-ho i no ho saben fer bé. Nosaltres sempre havíem portat els pressupostos participatius al programa. És curiós com CiU, que ni tan sols a les últimes eleccions ho portava al programa electoral, ara ho fa. Té molts defectes, hem intentat millorar-ho però no som qui ho ha desenvolupat. No entenen que fer una proposta, en participació, implica que el proposant se senti partícip fins al final. Ho veuen com una oportunitat de vendre coses o de poder dir que han fet participació. És una pena.\n– Hem passat l’equador del mandat i ens apropem a les properes eleccions. Heu parlat ja de la projecció electoral?\n– No hem parlat en termes quantitatius, sí en qualitatius en el sentit que deia abans, arribar a més gent, construir una candidatura nova i esperançadora... Ho fem perquè aspirem a créixer però ja veurem quins objectius ens marquem.\n– Habitualment a ICV-EUiA heu fet un tàndem al capdavant de la llista format per una persona adulta o gran i una que representa més bé al jovent. Ho fareu de cara a les properes eleccions?\n– Ha sigut així els darrers temps però no necessàriament ho ha de ser. No ho hem parlat. A més, en els propers comicis no serem ICV-EUiA, serem una altra cosa. No hem parlat dels perfils de la llista.\n– I heu parlat en clau electoral amb altres partits?\n“ICV-EUiA no es presentarà mai més a les eleccions, serem Comunsˮ\nEls ecosocialistes aposten per treballar conjuntament amb altres partits d’esquerra però mantenir candidatures separades.\nEl Cercle de Podem força canvis en el procés participatiu Imagina en Comú Sant Cugat\nLa formació lamenta que no se l’ha tingut en compte en el disseny de la proposta i, finalment, el grup impulsor s’obrirà a més persones per poder incorporar totes les sensibilitats.


eNOTUM incorpora el llenguatge inclusiu al seu portal d’empleat públic – Consorci AOC\nEl portal de l’empleat públic del servei eNOTUM ha estat revisat i modificat per incorporar la visió inclusiva del llenguatge en els seus continguts. Els canvis a la societat són constants i la realitat cada cop més diversa i complexa ha de quedar reflectida, també, en la manera com ens dirigim a tothom que fa ús dels nostres serveis\nEn aquest cas, hem posat especial interès en l’ús del llenguatge inclusiu des d’una perspectiva de gènere. En català, com en la majoria de llengues, l’ús del gènere masculí s’ha fet servir com a equivalent del genèric neutre, contribuint a la configuració mental d’imatges masculines que exclouen les dones.\nUn llenguatge inclusiu en perspectiva de gènere visibilitza el gènere masculí i el femení de manera igualitària i permet anomenar i expressar plenament. Així doncs, hem substituit el masculí genèric per noms col·lectius i noms abstractes.\nAquesta iniciativa implementada ara a eNOTUM es farà extensible en els propers mesos a la resta de serveis que ofereix l’AOC.


Avís legal - Ajuntament de Muntanyola\nData i hora oficials: 23/06/2021 09:41\nL'Ajuntament de Muntanyola manté aquest portal web amb l'objectiu de facilitar l'accés a informació institucional actualitzada i exacta. Tractarem de corregir els errors que se'ns assenyali amb la màxima celeritat possible. No obstant l' Ajuntament de Muntanyola no pot garantir la inexistència d'errors ni que el contingut de la informació es trobi permanentment actualitzat.\nTitular: Ajuntament de Muntanyola\nAdreça: Carrer de les Afores, s/n., 08529 - Muntanyola\nFax: 938 137 087\nAdreça electrònica: muntanyolamuntanyola.cat\nNo s'autoritza en cap cas l'ús de logotips, marques, escuts i símbols distintius de l'Ajuntament de Muntanyola en publicacions i webs que no siguin participats o patrocinats per aquesta institució. Aquests elements d'identitat gràfica corporativa són propietat exclusiva de l'Ajuntament de Muntanyola i estan protegits per la legislació vigent aplicable.\nAlgunes pàgines d'aquesta web contenen referències o enllaços a webs d'altres organitzacions. La presència d'aquests enllaços té una finalitat informativa, no constituint en cap cas una invitació a la contractació de productes o serveis que s'ofereixin en la pàgina web de destí. L'Ajuntament de Muntanyola no es responsabilitza ni de l'exactitud ni de l'actualització d'aquestes webs externes.\nData i hora de la darrera actualització d'aquest contingut: 14/09/2018 17:31


18-06-08 « r&jinlondon08\nPer acabar el dia, visita a Primrose Hill amb vistes molt maques i descàrrega de testosterona col.lectiva amb un emocionant partit de futbol.\nDoncs bé, just another day in exciting London. Avui hem començat el dia amb classes d’una banda i una visita al “Imperial War Museum”. Aparentment no era molt atractiu, però hem entrat amb míssils i canons i hem sortit amb una mentalitat totalment nova: CHANGE YOUR LIFE. Una reflexió amb testimonis en directe sobre les guerres i les seves conseqüències i una magnífica exposició sobre l’holocaust. Amb tot el que hem aprés aquest any amb “Memòria i dignitat”, ara ja sabem que cal incloure una visita obligatòria a aquesta exposició de cara a l’any vinent…\nSembla que portem aquí un parell de setmanes ben bones. Sabem que tots ens trobeu molt a faltar (i nosaltres a vosaltres també) però la veritat és que no ens queda gaire temps lliure per enyorar el pernil ibèric, el sol solet vine’m a veure, el pa amb tomàquet i el soroll del passadís de l’institut i els petons dels nostres.\nPerò el dia no ha acabat aquí, ni molt menys. Visita rápida a alguns dels “muts” del British Museum amb unes explicacions fantàstiques d’aquest Aguado nostre que val un potosí. I a fer performance de OUR ROMEO AND JULIET als jardins dels museus – fotos experimentals i cors apassionants dels actors i actrius de la modesta companyia.\nAvui anirem a dormir d’horeta perquè there’s a long way to go…. però tornarem a escriure i tornarem a vèncer.


Ioga amb nens | Therra - Ioga i Massatges\nLa filosofia del ioga per nens, seria JUGAR A IOGA.\nA través del joc podem acostar els nens a aquesta tradició mil·lenària que és el ioga, i obtenir els seu beneficis per que els acompanyin al llarg de la seva vida. Un joc que afavoreix el seu desenvolupament en tots els sentits; equilibri físic, mental i emocional.\nAmb la pràctica del ioga com a activitat lúdica, els nens aprenen a exercitar la respiració i la relaxació per fer front a possibles situacions de pressió, d’estres, de situacions conflictives i la falta de concentració.\nDe forma divertida i alegre, aquest ”jugar a ioga” els hi ofereix la oportunitat de millorar la seva coordinació, equilibri, flexibilitat, treball en grup, sentit del humor, creativitat, autoestima, confiança, concentració, comunicació i la gestió de la seva energia de forma positiva.\nA través dels taller que fem en família, petits i grans gaudirem d’aquesta experiència de JUGAR A IOGA. Els grans retrobarem la nostra essència de jugar i ser nens, i viurem amb els més petits la vivència de compartir, aprendre i créixer junts!


PASSIÓ PER LA MARATÓ – WE ARE ALL THE SAME\nMACROCONCERT BENÈFIC PER LA MARATÓ DE TV3. El proper 1 de desembre de 2012 a les 6 de la tarda, al Teatre de La Passió d’Esparreguera –Baix Llobregat (Barcelona).\nLa venda d’entrades anticipades serà a les taquilles de La Passió d’Esparreguera, del 26 al 30 de novembre. Les entrades no són numerades. Preus: quatre euros, els adults, i tres euros, els infants de 4 a 12 anys. Els menors de 4 anys tenen l’entrada gratuïta.


Autors - Edicions Saragossa\nSolà Iniesta, Irene\nNeix a la Garriga (Vallès Oriental) l’any 1993. Als cinc mesos se li diagnosticà fibrosi quística i, malgrat les dificultats que aquesta malaltia comporta, va poder viure la seva infància com els nens i nenes companys de l’escola i del poble. En arribar a l’adolescència, la seva salut empitjora i ha de passar una llarga temporada a l’hospital en espera d’un trasplantament de pulmons.\nVa néixer a Barcelona el 1983. Ha estudiat enginyeria tècnica de telecomunicació i, posteriorment, ha cursat estudis superiors de música moderna i jazz al Taller de Músics de Barcelona.\nTornos Sales, Lourdes.\nNeix a Barcelona el 1959. Casada i mare de dos fills, metge i homeòpata, sanadora i terapeuta holístic. Des de 2010 ofereix tallers per a treballar diferents àmbits com el silenci, la consciència i l'activció de canals i codis de Llum.\nTrepat i Piqué, Jordi\nNeix al barri del Poblenou, a Barcelona, l’any 1942, i és el sisè d’onze germans i germanes. És llicenciat en filologia romànica (secció francès) i mestre de català.\nNeix a Landete (Conca) l’any 1956. Durant la seva infància la família emigra a Barcelona. Estudià la diplomatura en ciències socials i es llicencià en història, especialitat d’antropologia. Es va dedicar a la docència i actualment treballa en un departament municipal de serveis a les persones.\nWatson Al-Hamdani, Betty\nGraduada en antropologia a Berkley l’any 1954 va rebre una beca Fulbright per estudiar a París. A continuació realitzà un doctorat en història de l’art i arqueologia a Columbia.


Missió i aniversari | Reial Acadèmia Europea de Doctors\nJun 14, 2019 | Missions humanitàries, ONGs y fundacions\nLa Fundació Clarós completa el seu 111è projecte solidari i ultima la gala del seu 20è aniversari\nPedro Clarós, acadèmic de número i vicepresident de la Junta de Govern de la Reial Acadèmia Europea de Doctors-Barcelona 1914 (RAED), ha liderat una nova missió humanitària de la Fundació Clarós, que ell mateix va fundar i presideix, i que aquesta vegada ha tingut Gabon com a destinació. És la missió 111a de la Fundació i la cinquena que porta a terme a aquesta petita república africana, de menys de dos milions d’habitants.\nL’expedició es va realitzar entre els passats 1 i 9 de juny i va comptar amb deu voluntaris: dos anestesistes, dos cirurgians vasculars, dos otorinolaringòlegs júniors, una infermera instrumentista de quiròfan, un audioprotesista i una coordinadora mèdica, dirigits pel propi Clarós. Van completar 60 intervencions quirúrgiques consistents en el tractament de malformacions craniofacials (especialment llavi leporí i fissures del paladar), tumors de la cara i coll, golls, patologia traumàtica facial i fístules arteriovenoses per als pacients en diàlisi i així poder perllongar la seva vida.\n“Quan vam començar amb la missions de la Fundació als anys 90 a l’Índia mai no vam pensar que passarien de cent les ajudes humanitàries que arribaríem a fer. I mira per on aquesta ha estat la missió número 111 -explica Clarós-. Cada vegada que tornem d’una nova missió ens adonem del bé que podem fer quan ens unim per ajudar el desprotegit. Néixer a un país desenvolupat és una sort que no tothom pot tenir, per això que els que hem tinguda aquesta dita l’hem de repartir i compartir”.\nEl vicepresident de la RAED detalla la relació de la Fundació amb Gabon: “Fa 10 anys, la família del president Omar Bongo, en fase terminal, va visitar Barcelona. Els seus fills, l’actual president Ali Bongo i la seva germana, Pascualina Bongo, ens van proposar destinar els nostres esforços a aquest país. Amb aquesta ja són cinc vegades que hem viatjat a Libreville i cada vegada amb més i millors resultats. Com pot ser que Gabon amb una població petita i riquesa petrolífera i de la fusta tingui una població tan necessitada? És la pregunta que tots ens fem, però sense conèixer la seva resposta no és la nostra missió la política econòmica d’un país. Nosaltres anem allà on podem ser útils i ajudar amb les nostres mans i tècniques quirúrgiques”.\nL’any 2020 se celebrarà el 20è aniversari de la constitució de la Fundació Clarós i per això s’està ultimant un gran concert benèfic al Gran Teatre del Liceu de Barcelona en què participaran grans figures de la lírica com Ainhoa Arteta, Javier Camarena, Jaume Aragall i d’altres cantants lírics, així com Joan Manel Serrat i grups com Love of Lesbian. Diferents estils per demostrar que tot encaixa si al darrere hi ha una bona finalitat.\nRevista 19 de la Fundació Clarós – Gabón 2019\nPreviousNous temps, noves oportunitats


Reus ingressa 418.000 euros per les multes als bancs que tenen pisos buits\nL'Ajuntament destinarà l'import de les sancions a habitatge social.\nL’Ajuntament destinarà l'import de les sancions a habitatge social\nActualitzada 22/02/2018 a les 19:38\nL’Ajuntament de Reus ha ingressat fins ara 418.000 euros amb les multes coercitives imposades a les entitats financeres per tenir habitatges buits de forma permanent a la ciutat, segons ha anunciat aquest dijous el regidor d’Urbanisme, Marc Arza, durant la Comissió Especial de Polítiques d'Habitatge Social. El regidor ha emplaçat els membres d’aquest ens a debatre sobre les polítiques a què es destinaran els diners ingressats, que sempre estaran vinculades a la promoció d’habitatge social, segons ha garantit. L’any 2015, l’Ajuntament va iniciar 94 expedients de declaració d’habitatges buits, dels quals 55 es van tancar i 39 estan actualment en tràmit. D’aquests, sis han derivat en una primera multa coercitiva de 4.500 euros i, 33, en una segona multa -la primera de 4.500 i una altra de 5.500 euros-. L’any 2017, es van iniciar 37 expedients, 12 dels quals es van tancar i 25 continuen en tràmit, però fins ara cap ha derivat en multa.\nLa comissió ha fet balanç de les accions municipals per afavorir que les entitats financeres posin a disposició del Govern i de l’Ajuntament els immobles de la seva propietat actualment buits per tal de poder-los destinar a funcions d’habitatge social. En aquest sentit, ha constatat que les mesures de negociació i pressió amb les entitats funcionen, i que es tradueixen en progressos de les entitats financeres per posar els habitatges a disposició de l’administració.\nLa situació de desocupació permanent d'habitatges és una utilització anòmala de l'habitatge segons la Llei 18/2007, de 28 de desembre, del dret a l'habitatge. Si finalitzats els procediments per declarar la desocupació permanent no es resol la situació de l'habitatge, l'Ajuntament pot obrir, com a últim recurs, procediments sancionadors per una infracció molt greu de la Llei, amb multes d'entre 3.000 i 900.000 euros.\nComenta el contingut : Reus ingressa 418.000 euros per les multes als bancs que tenen pisos buits


Doble ració del Mundial de ral·licròs al Circuit sense públic - somVallès\nL'esdeveniment es podrà seguir en directe per Esport3\nDivendres, 16 d'octubre de 2020 | 12:15h\nEls dies 17 i 18 d'octubre, el Circuit de Barcelona-Catalunya acollirà per sisena vegada el Campionat del Món FIA de Ral·licròs. Enguany ho farà amb una edició diferent que contindrà doble ració d'RX. L'organització del FIA World Rallycross Championship, a causa del context sanitari general sorgit de la pandèmia per Covid-19 i per reduir costos i riscos, va decidir realitzar rondes dobles en els circuits pels quals passa. D'aquesta manera, i després del seu pas per Suècia (R1 i R2), Finlàndia (R3 i R4) i Letònia (R5 i R6), ara és el torn de Barcelona.\nEl Circuit de Barcelona-Catalunya celebrarà el Logitech G World RX de Pirineus-Barcelona 2030 (R7) aquest dissabte, mentre que el Logitech G World RX de Catalunya-Barcelona (R8) tindrà lloc el diumenge. Això es tradueix en dos dies d'allò més intensos, amb activitat frenètica sobre el traçat mixt de terra i asfalt. Els campionats presents seran el World RX i l'Euro RX Super 1600.\nPel que respecta al programa esportiu del Logitech G World RX de Pirineus-Barcelona 2030, l'activitat a la pista arrencarà el dissabte a les 8.30 h, amb els entrenaments de tots dos campionats. A partir de les 10.20 h s'aniran succeint les mànigues classificatòries (Q1, Q2 i Q3), per a donar pas a semifinals a les 14.35 h i a les finals a partir de les 17 h.\nEl diumenge del Logitech G World RX de Catalunya-Barcelona estrenarà la jornada amb els warm up a les 8.30 h. A partir de les 9.30 h i fins a les 13.05 h se celebraran les carreres classificatòries, mentre que a les 13.35 h començaran les semifinals. Passades les 16 h es tancarà l'esdeveniment amb les últimes finals.\nSeguiment en directe\nL'esdeveniment, que tindrà lloc a porta tancada per garantir la seguretat de totes les parts implicades, es podrà seguir per televisió en el canal Esport3. Per tots aquells que triïn la cobertura internacional, aquesta estarà disponible en el canal de YouTube del FIA World Rallycross Championship.


Projectes de cooperació internacional AMB 2011 | Xarxa Punt TIC\nLogo Àrea Metropolitana de Barcelona - Mancomunitat de Municipis\nOrganisme: Àrea Metropolitana de Barcelona.\nObjectiu estratègic: promoure el desenvolupament local, seguint les següents línies estratègiques:\nRealització d'infraestructures, equipaments i serveis.\nPromoció del treball consorciat i en xarxa.\nEnfortiment de les capacitats socials, humanes i institucionals.\nPrioritats transversals: cada projecte ha de contemplar-ne una, com a mínim:\nFoment de la pau.\nDrets humans i drets de ciutadania.\nÀmbits sectorials del Pla Director: és imprescindible que els projectes versin sobre algun dels esmentats àmbits:\nPlans estratègics de desenvolupament local.\nOrdenació i actuació territorial i en espais públics.\nSostenibilitat ambiental i salubritat de l'entorn.\nMobilitat urbana i ordenació del transport públic.\nBeneficiaris: descripció i requisits:\nEntitats sense afany de lucre que,\ntreballin en el camp de la cooperació internacional i de la solidaritat,\namb seu social o delegació al territori de l'AMB\nque estiguin legalment constituïdes un any abans de la publicació de la convocatòria.\nLes entitats beneficiaries han d'haver complert les obligacions derivades d'anteriors subvencions de l'AMB o haver obtingut una pròrroga en la justificació de les subvencions.\nHan de treballar amb una entitat col3laboradora al país d'execució, ja sigui pública o privada.\nPresentar la sol·licitud completa i la documentació complementària.\nQuantia: Fins el 50% del pressupost total.\nTermini de presentació de sol·licituds: 31 de gener de 2011.\nWeb Consorci Àrea Metropolitana de Barcelona.\nProjectes de cooperació de l'AMB.


SimBim i el futur de l'arquitectura\nTres arquitectes impulsen aquesta startup que ensenya els qui dissenyen edificis a emprar la tecnologia Bim\nper Aiats Agustí 23 de juny de 2016 05:30\n"Els arquitectes que aposten ara per formar-se en tecnologia BIM són previsors, els que ho facin d'aqui dos anys serà per obligació", diu Ioanna Alsasua, cofundadora de SimBim, una startup dedicada a la consultoria i formació d'aquest programari de disseny d'edificis que serà d'obligat ús en les licitacions d'obra pública el 2018.\n"Tres amics vàrem fundar SimBim a finals del 2013, els tres som arquitectes de diferents especialitats, però els tres estàvem molt vinculats a la tecnologia del Building Information Modeling", explia Alsasua. El BIM és una tecnologia de generació i gestió de dades de l'edifici durant el seu cicle de vida (fins i tot l'enderroc) que utilitza programari dinàmic de modelatge d'edificis en tres dimensions i en temps real. Aquesta tecnologia intenta disminuir la pèrdua de temps i recursos en el disseny i la construcció amb un flux de treball innovador. Amb la tecnologia Bim, l'arquitecte, l'aparellador i el constructor treballen amb el mateix programa. Alhora, cada part -virtual- de l'estructura conté informació com ara "el fabricant, propietats físiques, la mida, el material, la petjada de Co2 i infinitat de detalls més" que són útils per la seva construcció o manteniment.\nSegons Alsasua, treballar d'aquesta manera és molt més eficient que no pas la manera tradicional, perquè es donarà un ús posterior a la informació que es bolca sobre el disseny. "És molt més avançat i ens permet tenir un control molt més gran sobre la informació", diu l'arquitecte.\nAquesta tecnologia es demanarà per llei a partir de l'any 2018 -com ja es fa en altres països-, i tots els grans projectes d'obra pública que es licitin s'hauran de presentar i treballar amb tecnologia Bim. La Unió Europea ha legislat al respecte i Foment i la Generalitat també hi treballen des de l'any passat. En aquest context Mohsen Shojaee Far, Ioanna Alsasua Pastrana i Sergio García Azagra van veure l'oportunitat d'emprendre. "Ajudem a aquests professionals a formar-se i a companyar-los de 0 a 100 amb formació, assessoria i també amb programari". Per això, SimBim representa algunes multinacionals del software com Graphisoft o Solibri.\nUn projecte nascut en crisi\nEls tres arquitectes van muntar l'empresa a "la cafeteria de la Universitat en un moment que la situació laboral era molt difícil". Amb l'ajuda de Barcelona Activa van constituir la companyia i van estar incubats durant tres anys a l'Almogàvers Business Factory, afinant el model de negoci. Actualment SimBim és una consultoria per a arquitectes, despatxos i constructores, però també ofereixen formació de tecnologia Bim. La startup està ubicada al Parc Tecnològic de Barcelona des d'on ajuden a dissenyadors i arquitectes a treballar amb aquest programa.\nAlsasua explica orgullosa que l'empresa Graphisoft, que produeix el principal programari Bim, els avala i ha reconegut com a formador oficial. L'any passat, l'empresa va assolir una facturació de 70.000 euros. Treballen principalment al nord-est de la Península: Navarra, Rioja, Aragó i Balears com a Archicenter, però com la formació és en línia tenen alumnes de tot el món.\nEls tres companys es dediquen plenament a SimBim com a consultora i treballen amb diversos col·laboradors "depenent del volum de feina que tenim". Segons la demanda de formació i cursos, SimBim té en cartera diversos experts en aquesta tecnologia. L'equip de SimBim també dóna formació al Cibernàrium de Barcelona Activa al programa Actualítza't i a Universitats. "També intentem que s'inclogui dins el currículum acadèmic de les facultats d'arquitectura aquest tipus de formació", apunta l'emprenedora, "perquè és el que es trobaran quan surtin al mercat laboral". Alsasua accepta que l'impediment més gran que es troben és la situació econòmica i, en especial, al sector de la construcció: "En una situació inestable, els arquitectes no saben quina feina tindran en un futur i fer la inversió de temps i diners en formació els frena". Tot i això, els que aposten per fer-ho ara "són previsors, els que ho facin d'aquí a dos anys serà per obligació", apunta. Però sobretot el que hauria de motivar a formar-se en tecnologia Bim, segons Alsasua és "poder oferir un valor afegit a la feina per, alhora, poder obrir-se a més clients i mercats internacionals".\nLa startup va ser escollida per participar en la Smart City Expo organitzada per Fira de Barcelona i presentar la tecnologia Bim dins de l'esdeveniment. Durant dos anys seguits hi han participat i "enguany esperem continuar amb el projecte, perquè ens ha obert moltes portes". Així mateix, aquesta setmana, SimBim participen en la fira In(3D)ustry from needs to solutions, la fira dedicada a la impressió digital en tres dimensions per presentar-se davant la indústria.


Mirotic guia el Barça a una nova victòria (71-57)\nEls blaugrana guanyen el Baskonia al Palau i són més líders que mai de l'Eurolliga\nRedacció Març 6, 2021 11:11 am\nQuan només queden sis partits perquè finalitzi la fase regular de l’Eurolliga, el Barça té el lideratge de la competició molt ben consolidat. Una nova victòria al Palau Blaugrana contra el Baskonia (71-57), amb un Mirotic estel·lar, els ha fet encara més forts a la primera posició.\nEl partit ha tingut parcials molt estranys. En el primer, semblava que el Barça anés a guanyar de pallissa. Els de Jasikevicius han estat capaços de deixar els bascos en 4 punts, tota una proesa, mentre ells n’han anotat 25. Al segon període, però, tot s’ha capgirat i ha acabat 8-22.\nS’ha arribat al descans amb un marcador prou ajustat després del que s’ha vist al primer quart i el tercer període ha estat l’únic que ha tingut resultat igualat (17-19). El Barça ha arribat al darrer parcial amb un cert avantatge, però el Baskonia estava dins del partit. Tanmateix, en l’últim quart, els blaugrana han fet un pas endavant i s’han assegurat la victòria.\nDes que els de Saras van guanyar la Copa, l’equip s’ha convertit en una cosa de dos: Cory Higgins i Nikola Mirotic. Ambdós jugadors han tornat a ser els més destacats de l’equip. El primer ha anotat 13 punts i el segon 18. A més a més, el montenegrí ha marxat del Palau amb una doble figura, ja que també ha capturat 10 rebots, i ha arribat fins als 26 punts de valoració.\nBarça Baskonia Bàsquet Cory Higgins Eurolliga Nikola Mirotic\nEls diners del BarçaGate es podrien haver utilitzat per finançar Societat Civil Catalana


10 consells per viatjar amb nens - El món ens espera\nUs hem preparat un nou post de consells amb aquelles recomanacions que nosaltres us faríem si voleu començar a viatjar en família. Podeu consultar una altra entrada amb ‘10 consells per viatjar en avió amb nens‘ on també recopilem algunes de les nostres experiències.\n1. Començar per destinacions que us facin sentir còmodes\nLa primera recomanació que us fem per viatjar amb nens i nenes, sobretot si són nadons, és que comenceu a poc a poc. Amb alguna destinació que us faci sentir còmodes i de mica en mica anar provant com respon l’infant al canvi de ritme, de lloc, a la logística, … El primer viatge que vam fer amb en Blai de 3 mesos va ser a la Toscana. Vam carregar tot el cotxe i vam embarcar-nos a un vaixell Grimaldi. Vam veure que responia bé a les seves necessitats i a les del viatge i la seguent vegada vam decidir anar una mica més lluny, en avió. Una mica es tracta de posar en pràctica l’assaig i error.\n2. Assumir que no ho podrem visitar tot: canvi de ritme\nSi hi ha una cosa que canvia quan viatgem amb infants és el canvi de ritme. És indispensable perquè tot flueixi bé adaptar-nos a les hores de son i menjar de la canalla, sobretot quan són nadons. Això implica abaixar el ritme del viatge (almenys nosaltres estàvem acostumats a passar tot el dia de visites fora) i seleccionar el que voldrem veure, perquè no ho podrem visitar tot, segurament. A nosaltres ens va molt bé fer una llista de coses que es poden visitar per zones i organitzar-nos amb una activitat/zona al matí i una a la tarda. Al migdia, procurem que sigui per menjar i descansar.\n3. Buscar destins de bon temps quan són nadons\nAbrigar i desabrigar un nadó és un conyàs. No és que aquest sigui un consell indispnesable, però farà el viatge més còmode. Si podeu, els primers mesos del vostre infant opteu per destinacions on faci bon temps (per exemple, les illes Canàries, el Marroc, …). De criatures que viuen amb fred n’hi ha a tot el món i no passa res, però si us podeu estalviar el maldecap de portar roba d’abric (que ocupa molt a la maleta) i abrigar-vos constantment, és una comoditat que guanyareu a la logística del viatge.\n4. Reduir al màxim l’equipatge\nAnar lleugers és molt important. Per sort la roba de nadó ocupa molt poc, encara que quan es van fent una miqueta més grans la cosa es va complicant. El nostre consell és portar les mudes indispensables (2, 3 o 4 segons la quantitat de dies) i rentar sempre la roba en el destí on anem. és molt fàcil fer-ho en països com els Estats Units, per exemple, que està ple de bugaderies de carrer i molt barat al sud est asiàtic, on els hotels ofereixen aquest servei per 3-4 euros. Si viatgeu en un apartament també és possible que tingui rentadora, així que és un altre motiu per no omplir la maleta de roba. Pel que fa a les joguines, en aquest post us parlem de com crear una panera dels tresors viatgera.\n5. Optar per apartaments com a allotjament\nAquest és un consell que us fem sobretot dedicat al primer any de vida de les criatures. Allotjar-se a un apartament i no a un hotel us permetrà adaptar-vos a les hores de descans i menjar dels nadons, cuinar el que necessiteu i no dependre dels horaris de bars i restaurants. Quan ja es van fent més grans, és una manera d’economitzar el viatge. De totes maneres, penseu sempre a viatjar amb aigua i alguna cosa per menjar (igual que sempre que sortiu de casa). Us salvarà de molts moments de nervis i rabietes!\n6. Destins de natura quan comencen a caminar\nAquesta és una altra recomanació que us fem per viatjar amb nens i nenes molt personal, partint de la nostra experiència. El nostre fill va començar a caminar molt aviat i ja no va voler anar en cotxet ni portejar, volia caminar! així que quan això passa, no us recomanem un destí de ciutat on hi ha trànsit, vigilant o utilitzant el transport públic (que sovint no està adaptat o no hi ha facilitats per anar amb cotxets). Busqueu un lloc on sigui fàcil fer passejades, espais oberts, platges, … perquè corrin, caiguin i ho toquin tot, una opció de natura és el millor entre l’1 i els 2 anys. Nosaltres vam escollir les illes Lofoten de Noruega, per exemple.\n7. Porteig, bolquers i BLW\nTres consells més per viatjar en família si teniu nadons. Si sou usuaris del porteig i us és còmode per a tots, és ideal. Per nosaltres és imprescindible per exemple per agafar avions, ja que si bé es pot arribar fins a la porta amb el vostre cotxet, si no és un cotxet que hi cap a la cabina a la porta de l’avió us el faran deixar i el facturaran a la bodega (és gratuït). Ara bé, quan baixeu de l’avió, no us tornaran el cotxet fins a les cintes de les maletes, per tant haureu de dur el nadó a coll. Només per aquest motiu és indispensable la motxilla portanadons per viatjar amb avió. Pel que fa als bolquers, nosaltres sempre recomanem que no us n’endueu més de 10 (us poden servir per al trajecte). Si marxeu més temps, us endueu els indispensables per passar els primer dia i la resta els compreu al lloc de destí. A tots elspaïsos hi ha bolquers! L’altra recomanació té a veure amb el BLW (baby led weaning), que facilita molt el viatge. No cal preparar ni comprar purés, perquè sempre pots demanar una mica d’arròs, unes verduretes o unes croquetes en qualsevol restaurant. També és una manera d’introduir els nadons a tastar coses noves.\n8. Artilugis que ens han anat molt bé\nSi viatgeu en avió sapigueu que podreu facturar gratuïtament dues coses: per exemple el cotxet i la cadireta del cotxe. Nosaltres vam optar per comprar-nos un cotxet dels que es plega i hi cap a la cabina, ja que no facturem mai maletes i era un maldecap haver d’esperar que ens tornessin el cotxet a la cinta de les maletes quan arribàvem al destí. Us deixem l’enllaç de quin hem fet servir i del qual n’estem molt contents (per resistència, sobretot!). L’altre artilugi que ens ha fet molt servei és aquesta bossa per transportar la cadireta del cotxe. Acostumen a ser molt voluminoses i difícil de transportar, així que posar-les en aquestes bosses no només les protegeix de cops i taques a la bodega de l’avió, sinó que te les pots penjar com una motxilla aprofitant que no pesen massa.\n9. Vols en hores de son\nSi podeu escollir les hores de vols, la nostra recomanació a l’hora de viatjar amb nens i nenes és que n’agafeu al migdia. No matines, aprofites l’estona de vol per descansar (migdiades de criatures) i arribes al destí a una hora prudent a la tarda. En el cas de ser vols llargs, us recomanaríem que fossin de nit. Per assegurar almenys que part del recorregut els petits el faran dormint (els adults ja és una altra història). Sapigueu que si teniu nadons, en vols de llarga distància, si no superen els 12 kg podeu demanar un bressol gratuïtament i si hi ha disponibilitat us el facilitaran. És un bressol que col·loquen davant vostre i us estalvieu passar el viatge amb la criatura en braços (fins als 2 anys no tenen seient propi).\n10. Tenir en compte els gustos dels infants per triar destinació\nI per últim, una recomanació per quan les criatures comencen a fer-se grans. Busqueu destins que satisfacin els seus gustos i inquietuds, i els dels pares. Per exemple, el nostre fill sempre ha estat molt d’aigua. Així que en el viatge que vam fer pels Estats Units quan ell tenia un any, vam buscar sempre hotels que tinguéssin piscina. Al matí fèiem les visites que als pares ens interessaven i a la tarda la dedicavem a remullar-nos i relaxar-nos en família. Tots contents. Ja de més grans, busqueu llocs on pugueu fer activitats de temàtiques que els atreguin: per exemple si els agraden les mòmies, els volcans, o els peixos, doncs buscar llocs amb museus o espais naturals on puguin trobar aquestes inquietuds. És important anar combinant el tipus d’activitats, és a dir, no dedicar tot un mateix dia a museus, us saturarà! Penseu sempre a planificar activitats diferents (aire lliure vs llocs tancats) perquè quedin dia ben equilibrats.


Ressaca de la 31a Mostra del Vi de l'Empordà - Espelt Viticultors de l'Empordà\nAra que ja han passat uns dies i que ens hem recuperat de l’esforç vínic de la 31 Mostra del Vi de l’Empordà, ens agradaria compartir amb tots vosaltres un breu resum de com la vam viure.\nTot i que el tret de sortida oficial el va disparar divendres a la tarda el xef Paco Pérez, de l’estrellat restaurant Miramar de Llançà (reverència), nosaltres, com tots els altres cellers i comerços que participaven a la mostra, des de dijous a la tarda que ens trobàvem rere el taulell de l’estand de la Rambla. Tots ben arrenglerats, amb les ampolles en fresc i amb moltes ganes d’explicar-nos. Un cop situats, vam perdre la noció del temps, ja que ens vam veure immersos en una voràgine d’activitats vinícoles que ni el mateix déu Bacus s’hauria imaginat en el millor dels seus somnis.\nMés de 10.000 persones ansioses de tastar els vins elaborats als cellers de l’Empordà van discórrer pel passeig més emblemàtic de Figueres durant quatre dies. En total es van vendre uns 7.000 tiquets. S’ha de dir que, malgrat trobar-nos amb tot tipus de pilleria en l’intercanvi tiquet-vi, la gran majoria de saberuts i aficionats al nèctar diví van ser d’allò més entusiastes i ni tan sols es van arronsar per les inclemències meteorològiques dels dos primers dies.\nCom ja us vam advertir, aquest any veníem carregats de novetats i, si vau passar per la Rambla, de ben segur que no us van passar inadvertides. La nostra fixació és explicar d’on surten els nostres vins, la importància que té el conglomerat d’elements que donen com a fruit un vi o un altre, i el fet que quan aquests elements s’equilibren entre ells, quan estableixen sinergies, donen un resultat espaterrant. Volíem ensenyar que els nostres vins surten de sòls de granit i pissarra, que els nostres ceps, com nosaltres, estan tocats per la tramuntana, però no com a mera informació de contraetiqueta, volíem que quedés a la retina de la gent, perquè, com hem dit, per nosaltres és important. I vet aquí que vam agafar una radial i vam plantar una secció de vinya al bell mig de la Rambla, perquè, ja ho diuen, val més una imatge que mil paraules. No sabem si el concepte va quedar clar, ens sembla que sí, però el que és segur és que, sense esperar-ho, ens vam convertir en un gran “photocall” de la Mostra (a partir d’ara “vinyacall”).\nPerò les novetats no van ser només a nivell de decoració. En la línia de la mateixa Mostra, que des de fa un temps ha donat un gir per anar més enllà del simplement beure una copa de vi, vam decidir contribuir a ampliar l’oferta d’activitats intentant fer una mica de pedagogia amb el vi, esclar, de protagonista. Dissabte a la tarda vam convocar els més petits perquè ens ajudessin a aixafar raïm i extreure’n el most, i d’aquesta manera vam poder explicar el procés d’elaboració del vi. Els nens s’ho van passar d’allò més bé fen pastetes i aixafant el raïm amb mans i peus, i us hem de dir que la recompensa no tenia preu: tastar un most de mala aparença però dolç com la mel!\nLes activitats van seguir una darrere l’altra: minitastos de vins de granit vs. vins de pissarra, un tast guiat de l’Anna Espelt a l’espai DO que va resultar d’allò més enriquidor, i el diumenge al migdia vam voler oferir un vermut especial per als més agosarats i vam elaborar un còctel a base de la nostra garnatxa dolça i cava (a més d’algun altre ingredient secret), que vam batejar amb el nom de Tòria. Com a colofó, vam decidir recuperar una antiga recepta: el mític pa amb vi i sucre! Els que n’havíeu menjat de petits, entre copa i copa vau poder recordar-ho, i els que no coneixíeu aquesta curiosa combinació o només n’havíeu sentit a parlar, vau poder-la tastar.\nLa veritat és que estem molt satisfets de com ha anat aquest Mostra, i no us enganyarem si us diem que no podem deixar de barrinar i que ja estem pensant en més coses per a la pròxima. Això sí, us haureu d’esperar que acabi la verema, la poda, brotin els ceps i recomenci el cicle. Fins l’any que ve!


El PSC demana al Govern que "no es faci la víctima"\nEls socialistes es comprometen a pressionar Zapatero perquè Catalunya rebi els fons de competitivitat\nEl portaveu adjunt del PSC al Parlament, Xavier Sabaté, ha reclamat al Govern de la Generalitat que "persisteixi" en la demanda al govern espanyol que pagui el fons de competitivitat. "Que negociïn, que no es facin les víctimes", ha demanat, "que no esperin, que hi vagin i negociïn" i "explorin què vol dir la flexibilitat" que el president del govern espanyol, José Luis Rodríguez Zapatero va dir que tindria amb Catalunya.\nSabaté ha garantit que el PSC fa moviments "sense escarafalls" per "ajudar tot el que es pot" per aconseguir els 1.450 MEUR per aquest any. Sobre els pressupostos, ha deixat clar que el Govern picarà a la porta "en va" per pactar pressupostos després de reformar successions.\nEls 100 "embolics" i "pífies" del Govern\nSota el títol de "100 dies d'embolics. Les pífies del Govern dels millors", el PSC ha elaborat un document que fa un particular balanç dels 100 primers dies del Govern de la Generalitat presidit per Artur Mas. Els socialistes catalans hi han recollit una dotzena d'exemples del que qualifiquen "d'embolics" i "pífies". En aquesta llista s'hi inclou el cas Crespo, el "vodevil" de la reforma de l'impost de successions, els "matisos" de l'eliminació de la limitació dels 80 km/h als accessos a Barcelona, el cas Palau, les retallades o el paper de Josep Antoni Duran i Lleida al Govern. En cadascun dels casos, el PSC ha fet un recull de premsa de declaracions i contradeclaracions de membres del Govern.


El Femení, debut diumenge i convidat al torneig de l'Europa per la Diada - UE Sant Andreu\nEl Femení, debut diumenge i convidat al torneig de l’Europa per la Diada\nEl Femení A, que milita a la categoria de plata estatal, debuta a Lleida amb l’objectiu de competir i mantenir-se com l’equip del club de més nivell. Per la Diada, serà el rival de l’Europa en el seu torneig de presentació, el Caliu Gracienc(12h).\nLes noies del Femení un any més són el representant del club de més categoria en edat sènior, pel que tindran una dura prova per endavant, havet de defensar la Segona Divisió altre cop. Enguany, la primera jornada els tocarà disputar-la a Lleida en un grup que l’any passat va tenir emoció i patiment fins el darrer partit.\nL’equip femení està format integrament per jugadores amateurs, que defensen els colors de la quadribarrada exclusivament pel projecte esportiu i per les ganes de competir al major nivell possible. El club ha mirat de mantenir el bloc que va salvar la categoria la darrera temporada, incorporant 4 jugadores de l’àmbit català que han mostrat interès per afegir-se al projecte andreuenc i com sempre seguirà confiant en un futbol base femení de casa en ascens, amb Oriol Casadevall novament com entrenador i Toni Ocaña com el seu ajudant.\nEl nivell del futbol femení andreuenc està creixent en totes les categories i animem tothom a donar-hi suport, perquè la competitivitat dels seus partits, com van poder comprovar els que van seguir l’emocionant final de la temporada passada, no té res a envejar al masculí.\nPrecisament, com revenja esportiva de la disputada lluita que va acabar amb la salvació de les nostres, i el descens de les escapolades les darreres jornades del curs passat, el club gracienc ha convidat el nostre femení per participar a la Diada de l’11 de Setembre en el X Torneig Caliu Gracienc, a les 12h, en un partit que tindrà tota la rivalitat esportiva tradicional entre els dos clubs, que en categoria femenina ha tingut grans lluites les últimes temporades.\nEl futbol femení creix, no us el perdeu!


Taller: Treballem pels drets humans? Introducció a la defensa i protecció dels drets humans des del món social | Ajuntament de Barcelona\nInici / Serveis / Centre de Recursos en drets humans / Catàleg de formació / Taller: Treballem pels drets humans? Introducció a la defensa i protecció dels drets humans des del món social\nTaller: Treballem pels drets humans?\nIntroducció a la defensa i protecció dels drets humans des del món social\nL’objectiu del taller és aproximar el treball per la defensa dels drets humans a les entitats socials de la ciutat.\nL’Enfocament Basat en Drets Humans (EBDH) ha estat desenvolupat per Nacions Unides com el marc conceptual que situa el respecte, la protecció i la garantia de drets humans com el fonament, l’objectiu i les eines per fer possible un desenvolupament humà sostenible.\nPer fer-ho, coneixerem les idees claus de l’EBDH i com aplicar-lo en la nostra entitat; així com els sistemes i mecanismes de protecció internacionals i com tenir-los presents en la nostra tasca. Tot des d’un enfocament pràctic que parteixi de la realitat i necessitats de cada entitat.\nEl taller s’ofereix en format presencial i virtual. Es combinarà teoria amb un enfocament molt pràctic que permeti analitzar la realitat de l’entitat. Després del taller es facilitarà un document amb recursos per seguir treballant la temàtica.